Source: http://www.levoca.sk/?program=51&module_action__0__id_ci=219197
Timestamp: 2019-09-18 09:14:10+00:00
Document Index: 894231

Matched Legal Cases: ['§ 144', 'čl. 6', 'čl. 7', '§ 13', '§ 14', '§ 19', 'čl. 7', '§ 14']

VÝBER ZAMESTNANCA NA PRACOVNÉ MIESTO - predĺženie termínu na doručovanie
Mesto Levoča oznamuje, že bude vykonávať výber na pracovné miesto „zamestnanec miestnej občianskej poriadkovej služby v meste Levoča“.
Obsadzované pracovné miesto bude vykonávané v pracovnom pomere na ustanovený pracovný čas na dobu určitú 24 mesiacov (od 01. 09. 2019 do 31. 08. 2021) v meste Levoča a v mestskej časti Levočské Lúky a v dvojzmennom pracovnom režime. Obsadzuje sa 8 pracovných miest.
Obsahom obsadzovaného pracovného miesta je predovšetkým:
monitorovanie a zabezpečovanie bezpečnosti detí, hlavne počas ich odchodu do školy a zo školy, zabezpečovanie bezpečného prechod školopovinných detí cez cestu a upozorňovanie detí na dodržiavanie pravidiel cestnej premávky, predovšetkým v súvislosti s pohybom po komunikácii a prechodom cez cestu,
dohliadanie na ochranu verejného a súkromného majetku pred poškodzovaním (znečisťovanie spoločných priestorov v bytových domoch, vandalizmus, t. z. úmyselné poškodzovanie verejno-prospešných zariadení...),
upozorňovanie na protispoločenskú činnosť a protiprávne konanie páchateľa a následné oznamovanie danej skutočnosti (skutok, následky a pod.) príslušnej inštitúcii, ktorá má riešenie danej skutočnosti v kompetencii,
kontrolovanie pohybu a miesta stretávania sa maloletých detí a mládeže vo večerných hodinách bez prítomnosti rodičov (napr. cintorín, športoviská,...),
upozorňovanie na zákaz vypaľovania trávy, lesných a lúčnych porastov a kontrolovanie dodržiavania zákazu zakladania ohňov na miestach, ktoré na to nie sú určené a kde hrozí následný požiar,
monitorovanie a nahlasovanie prípadov nelegálnych skládok,
účasť a pomoc, po predchádzajúcom súhlase primátora mesta, pri zabezpečovaní a organizácii kultúrnych a športových podujatí, podujatí organizovaných mestom, alebo členmi MRK,
monitorovanie a predchádzanie vzniku konfliktu v rámci MRK, ako aj medzi MRK a väčšinovým obyvateľstvom,
pomoc hliadke Policajného zboru a mestskej polície,
dohliadanie nad poriadkom a bezpečnosťou v meste.
– základné vzdelanie – ukončená povinná školská dochádzka.
Ďalšie predpoklady na výkon práce:
Iné kritériá a požiadavky (výberové kritériá na obsadzované pracovné miesto):
- znalosť slovenského jazyka,
- znalosť jazyka cieľovej skupiny, komunity (napr. rómsky jazyk) je výhodou,
- znalosť obyvateľov cieľovej skupiny (obyvateľov komunity),
- akceptácia zo strany členov komunity,
- spôsobilosť na vedenie motorového vozidla je výhodou.
- žiadosť o účasť vo výbere zamestnanca na obsadzované pracovné miesto (žiadosť o prijatie
do zamestnania),
- čestné vyhlásenie o ukončení povinnej školskej dochádzky,
- čestné vyhlásenie o bezúhonnosti, t. j. o tom, že uchádzač nebol právoplatne odsúdený za
trestný čin proti životu a zdraviu v zmysle prvej hlavy druhej časti (§ 144 – 178) zákona č.
300/2005 Z. z. Trestný zákon v znení neskorších predpisov a za akýkoľvek zločin v zmysle
Trestného zákona,
- čestné vyhlásenie o spôsobilosti na právne úkony v plnom rozsahu nie staršie ako tri
- potvrdenie o zdravotnej spôsobilosti na výkon funkcie nie staršie ako tri mesiace,
- súhlas so spracúvaním osobných údajov v rozsahu požadovaných dokladov na účely
výberu zamestnanca podľa vzoru publikovaného na webovom sídle mesta www.levoca.sk
(v zmysle čl. 6 ods.1 písm. a) a čl. 7 nariadenia Európskeho parlamentu a rady (EÚ)
2016/679 z 27. 04. 2016 o ochrane fyzických osôb pri spracúvaní osobných údajov
a o voľnom pohybe takýchto údajov, ktorým sa zrušuje smernica 95/46/ES (všeobecné
nariadenie o ochrane osobných údajov) (ďalej len „nariadenie“) a podľa § 13 ods. 1 písm. a)
a § 14 zákona č. 18/2018 Z. z. o ochrane osobných údajov a o zmene a doplnení niektorých
zákonov (ďalej len „zákon“)).
Informácie pre dotknutú osobu podľa č. 13 nariadenia a § 19 zákona sa nachádzajú na webovom sídle mesta www.levoca.sk.
V zmysle zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov bude uchádzač zaradený do platovej triedy 01 a bude mu určený funkčný plat vo výške 520,-- eur.
Žiadosť s požadovanými dokladmi na výber zamestnanca doručte poštou v zalepenej obálke na adresu Mestský úrad Levoča, Námestie Majstra Pavla 4/4, 054 01 Levoča, alebo osobne do podateľne Mestského úradu Levoča, Námestie Majstra Pavla 4/4, Levoča najneskôr 26. 07. 2019 o 14.00 hod. s označením „Neotvárať – zamestnanec miestnej občianskej poriadkovej služby v meste Levoča.“.
Mesto Levoča v pozícii zamestnávateľa rozhodne o obsadení 8 voľných pracovných miest na základe posúdenia vhodnosti jednotlivých uchádzačov z hľadiska ich znalostí a schopností na výkon práce.
Levoča 04. 07. 2019
Súhlas dotknutej osoby - čl. 7 nariadenia a § 14 zákona
Zverejnené 8.7.2019 -ak-
Aktualizované 24.7.2019 -ak-